Medzinárodný maratón mieru

Medzinárodný maratón mieru (MMM) v Košiciach alebo Košický maratón je najstarší maratón v Európe a tretí najstarší na svete (po Bostonskom a Yonkerskom maratóne).

 História 
Po prvý raz sa bežal v roku 1924. Prvé ženské preteky sa konali v roku 1980. MMM štartuje každoročne v prvú októbrovú nedeľu o 9:00 hod. spred hotela Doubletree by Hilton (bývalý hotel Slovan) na Hlavnej ulici. Zakladateľom maratónu je Vojtech Bukovský, ktorý sa k tomuto kroku rozhodol po návrate z olympiády v Paríži v auguste roku 1924.

V roku 2016 dostal maratón status IAAF Road Race Bronze Label. V roku 2018 dostal už IAAF Road Race Silver Label. V roku 2019 sa federácia IAAF premenovala na World Athletics. Postupne sa zmenil a zanikol aj pôvodný systém prideľovania Label statusov.

 Trať 
Trať maratónu je rovinatá. Bežia sa dva okruhy v historickom a širšom centre mesta - po asfaltových, resp. kamenných (porfýrová dlažba na Hlavnej ulici) cestách s absolútnym vylúčením dopravy. Kumulatívne prevýšenie je 74 m.

 V minulosti 
 1924: Turňa – Košice
 1925: Košice – Šebastovce – Košice (so štartom a cieľom v rekreačnej oblasti Anička)
 1926 – 1950: Košice – Seňa – Košice
 1951: Košice – Lemešany – Košice
 1952: Prešov – Košice
 1953 – 1988: Košice – Seňa – Košice
 1989: mestský okruh so štartom na Čermeľskej ceste a s cieľom na štadióne Lokomotívy
 1990 – 1996: mestský okruh so štartom aj cieľom na námestí Maratóna mieru
 1997 – súčasnosť: mestský okruh so štartom a cieľom pred hotelom Hilton (predtým Slovan) na Hlavnej ulici

 Traťové rekordy 
 Mužský rekord 
 2025 –  Moses Kipngetich Kemei (Keňa) 2:06:47

 Ženský rekord 
 2024 –  Rebbeca Sirwanei Tanuiová (Keňa) 2:21:08

 Listina víťazov 
 Muži 

 Ženy 

 Referencie 

 Literatúra 


 Iné projekty 

 Externé odkazy 

 Oficiálna stránka maratónu
 História maratónu

Kategória:Maratón
Kategória:Športové podujatia v Košiciach